b'\n_START_ARTICLE_\nToni Auvinen\n_START_PARAGRAPH_\nToni Auvinen on pohjoissavolaisen Tuusniemen kunnan entinen kunnanjohtaja. H\xc3\xa4n toimi kunnanjohtajana nelj\xc3\xa4 ja puoli vuotta vuosina 2012\xe2\x80\x932016. _NEWLINE_Auvinen on toiminut my\xc3\xb6s Kehitt\xc3\xa4misyhti\xc3\xb6 Tuusniemen Teollisuus Oy:n toimitusjohtajana 1. maaliskuuta 2012 alkaen. Auvisen aiempia ty\xc3\xb6teht\xc3\xa4vi\xc3\xa4 ovat olleet Viva Pieks\xc3\xa4m\xc3\xa4ki! kaupunkikeskustan kehitt\xc3\xa4mishankkeen projektip\xc3\xa4\xc3\xa4llikk\xc3\xb6 vuosina 2010\xe2\x80\x932011 sek\xc3\xa4 Maaseutupoliittisen erityisohjelman alueellisen maaseutuosion ohjelmakoordinaattori vuosina 2008\xe2\x80\x932010. Yritt\xc3\xa4j\xc3\xa4n\xc3\xa4 h\xc3\xa4n on toiminut Markkinointi- ja viestint\xc3\xa4toimisto Mediateam Finland Oy:n toimitusjohtajana vuosina 2005\xe2\x80\x932011 sek\xc3\xa4 ohjelmapalvelutoimisto Tmi Toni Auvinen vuosina 2001\xe2\x80\x932005. Vuosien 2001\xe2\x80\x932012 aikana h\xc3\xa4n on toiminut useissa poliittisissa luottamusteht\xc3\xa4viss\xc3\xa4 sek\xc3\xa4 Keskustan eduskuntavaaliehdokkaana vuosina 2003, 2007 ja 2011. _NEWLINE_Elokuussa 2016 Auvinen aloitti Pohjois-Savon liitossa ensin selvityshenkil\xc3\xb6n\xc3\xa4 ja sitten digijohtajana. Teht\xc3\xa4v\xc3\xa4n\xc3\xa4 oli tulevaisuuden Pohjois-Savon kuntien ICT-yhteistoimintamallin laatiminen sek\xc3\xa4 sote- ja maakuntauudistuksen ICT- ja digivalmistelut. Auvinen on kirjoittanut yhdess\xc3\xa4 Minna Jaakkolan kanssa K\xc3\xa4sikirja tulevaisuuden kuntien digitalisaatioon -teoksen, joka julkaistiin 6.6.2018. _NEWLINE_Syyskuusta 2019 alkaen h\xc3\xa4n on toiminut yritt\xc3\xa4j\xc3\xa4n\xc3\xa4 Toni Auvinen Avarasti Oy nimisess\xc3\xa4 yrityksess\xc3\xa4. Auvinen toimii konsulttina, kouluttajana, puhujana, juontajana, kirjailijana ja reittimestarina. H\xc3\xa4nen uusi kirjansa ty\xc3\xb6nimell\xc3\xa4 KUNTA X julkaistaan elokuussa 2020.'